KULTUURIMINISTEERIUMI RIIGIEELARVELISE TOETUSE KASUTAMISE LEPINGU MUUTMISE AVALDUS

Lepingu pool (toetuse saaja)	Sihtasutus Ugala Teater	
Lepingu sõlmimise kuupäev	03.04.2025	
Lepingu nr	7-1/116-1	

Taotletav muutus (aruande esitamise tähtaja pikendamine või sihtotstarbe muutmine) ja selle põhjendus	
Sihtasutusele Ugala Teater eraldati 2025. aastaks sihtotstarbelise remondifondi toetuse hulgas lava- ja saalialuse ruumi avariiremondiks 35 000 eurot. Toetusest oli 31.12.2025 seisuga kasutamata 18 845 eurot. Palume toetuse jäägi kasutamise perioodi pikendada kuni 31.12.2026.

Erakorraliste tööde vajadus tekkis seoses teatri keldriruumidesse tunginud veega, mis põhjustas kahju elektriseadmetele. Kahju likvideerimiseks on tänaseks elektriseadmed välja vahetatud ning lisatud automaatne kanalisatsioonisüsteem, mis takistab edaspidi suuremahulise vee kogunemist keldriruumidesse.

Lõpetamata tööde maht hõlmab kuivatusseadmete lisamist ventilatsioonitorustikule. Seda ei ole võimalik teostada olemasoleva torustiku piires, vaid eeldab uue ventilatsioonitoru liini rajamist kuni katusepinnani. Lisaks õhu kuivatamise lahendusele on kavandatud kahjustunud põrandapinna eemaldamine ja uue tasanduskihi valamine. Samalaadne töö on vajalik ka lavatrümmi perimeetri alumise seinasokli osas.

Tööde teostamist takistas sügisperioodil keldriruumides valitsenud väga kõrge niiskustase. Samuti langes planeeritud tööde aeg kokku novembri–detsembri perioodiga, mil toimusid pidevad etendused ja proovid, mistõttu ei olnud võimalik keldriruumides müra tekitavaid ehitustöid läbi viia. Tänaseks on väljas püsivad külmakraadid ning keldriruumide sisekliima on märgatavalt paranenud. Seetõttu on tekkinud võimalus lõpetamata tööd sobival ajal ette võtta ning viia need ellu 2026. aasta jooksul.	

Avalduse esitaja nimi ja ametikoht	Allkiri / võib saata ka digitaalselt allkirjastatuna 	Kuupäev	
Heigo Teder, juhatuse liige	allkirjastatud digitaalselt	26.01.2026